ངས་གོང་དུ་རིན་གོང་འཕེལ་ཚད་དེ་ལོ་བཅོ་ལྔའི་ནང་ལ་གཏན་ཁེལ་བྱས་ཡོད།དབྱར་རྩྭའི་རིན་གོང་འཕེལ་དོན་ཡང་དེ་དཀོན་པོ་ཡིན་པ་ལ་གཞི་བཅོལ་ཡོད།དེ་འདྲ་བྱེད་དོན་ནི།ལོ་བཅོ་ལྔ་ཡས་མས་ཀྱི་ཕྱིན་དུ་འབུ་གོང་ལྷུང་འགྲོ་བའི་ཐེ་ཚོམ་ཡོད་དེ།གཅིག་ན་དབྱར་རྩྭ་འདི་རྒྱལ་ཁབ་མང་པོ་ཞིག་གི་ཞིབ་འཇུག་ཁང་མང་པོ་ཞིག་གིས་ཞིང་ལས་ཅན་ལ་བསྒྱུར་ཨེ་ཐུབ་འབད་ཀི་ཡོད།ཁྱད་པར་ཏུ།ལྷོ་ཀོ་རུ་ཡ་ཡིས་དེ་ལ་ཞིབ་འཇུག་དྲག་པོ་བྱེད་ཀི་ཡོད་ཕྱིན།ལོ་བཅུ་ཕྲག་ཞིག་གི་རྗེས་སུ་ཁོ་ཚོས་ཚོད་ལྟ་ལེགས་འགྲུབ་མི་ཐུབ་རྐྱེན་མེད།དེ་གཅིག་རེད།གཉིས་པ་ཡིན་ན།ཚན་རིག་ལྟར་ན།དབྱར་རྩྭ་དགུན་འབུ་སྐྱེ་བ་ལ་ཚང་དགོས་བའི་ཆ་རྐྱེན་ནི་འབུ་མེ་ལྕེབ་དང་སྤང་ཡིན་པ་ལས།ས་མཐོ་དགོས་རབས་དང་གནམ་གཤིས་གྲང་དགོས་རབས་མེད།དེ་བས་གཞུང་ལུགས་ལྟར་དུ་ཡིན་ན།དབྱར་རྩྭ་དགུན་འབུ་བོད་དང་ཧི་མ་ལཡའི་ས་ཆ་མིན་རིང་སྐྱེ་སྲིད་པ་ཞིག་རེད།།ཚོད་དཔག་འདི་གཉིས་ལ་ང་ཚོས་སེམས་ཁུར་དགོས་པ་ཞིག་རེད་མོད།སྟག་སྟག་དེ་འདྲ་བྱུང་གི་རེད་ཟེར་དགོས་ན་ཡང་ཆ་མེད་ཡིན།དེ་ནི་སྐད་ཆའི་གསུམ་པའོ།།